Politiet har savet boder op og revet dem ned for en gang for alle at standse den organiserede hashhandel i Pusherstreet på Christiania.

Mange betjente fra Københavns Politi har brugt fredagen på at fjerne hashboder i Pusherstreet på Christiania.

Der var tale om en stor aktion, og med den ønsker ordensmagten at fjerne "åbenlys hashhandel i det tidligere Pusherstreet", skriver politiet i en pressemeddelelse.

- 17 personer er blevet anholdt, siger ledende politiinspektør Poul Kjeldsen fra Københavns Politi på et pressemøde.

Der er ingen meldinger om, hvor meget hash og andre stoffer, der er blevet beslaglagt på dagens aktion.

Der er netop nu gang i en stor aktion mod hashboderne på Christiania. Foto: Cecilie Rex Selmer / TV 2

Folk kigger på, mens politiet river hashboderne på Pusher Street ned. Foto: Cecilie Rex / TV 2

Beslaglagt hash for 255 millioner kroner

En specialgruppe i Københavns Politi mod hashhandel i Christiania har siden 2012 beslaglagt hash til en værdi af 255 millioner kroner.

Det fortæller politiet om Task Force Pusherstreets resultater i en pressemeddelelse på dagen, hvor ordensmagten rydder hashboderne i fristaden.

Politiaktion på Christiania. 17 personer anholdt. Foto: Liselotte Sabroe / Scanpix Denmark

Ifølge politiet var tidspunktet nu kommet til at sætte ind mod narkohandlen på Pusher Street:

- Vi er nået til et tidspunkt, hvor de kriminelle er så pressede, at der er gode muligheder for at de gode kræfter på Christiania kan komme til, siger ledende politiinspektør Poul Kjeldsen fra Københavns Politi på et netop overstået pressemøde.

Politiinspektøren oplyste også, at man i 2016 har varetægtsfængslet 58 personer, som var involveret i narkohandel på Pusher Street.

Christiania - politiet saver boder op og river dem ned Foto: Cecilie Rex Selmer / TV 2